Pielikums

 *\_\_\_\_\_.\_\_\_\_\_.20\_\_\_. līgumam Nr. \_\_\_\_\_\_\_\_\_\_\_/20\_\_\_ par pirmsskolas izglītības mācību programmas apguvi*

**Piekrišana bērna personas datu apstrādei saistībā ar viņa fotografēšanu un filmēšanu**

Izglītības iestāde veic savu organizēto pasākumu fotografēšanu un filmēšanu, saistībā ar dažādām Izglītības iestādes organizētām aktivitātēm un pasākumiem, kurās ir iesaistīti bērni, lai veidotu un atspoguļotu Izglītības iestādes dzīvi un vēsturi, tai skaitā attēlu jeb fotogrāfiju formā.

Neviena Izglītības iestādē uzņemta fotogrāfija vai video nedrīkst tikt publicēta (tas attiecas arī uz jebkuru sociālo mediju platformu, piemēram, Instagram, Facebook, Twitter, YouTube vai Vimeo - neatkarīgi no privātuma iestatījumiem - vai kā citādi) bez katras personas (datu subjekta) skaidras piekrišanas, bērna gadījumā bez likumiskā pārstāvja skaidras piekrišanas.

Attiecīgā bērna likumiskie pārstāvji var Izglītības iestādē fotografēt vai filmēt savu bērnu.

Šī principa ievērošana ir atkarīga no uzticības starp Izglītības iestādes darbiniekiem, bērnu likumiskajiem pārstāvjiem, un citām personām, kas saistītas ar Izglītības iestādi. Šī principa pārkāpums ir tiesību aktu pārkāpums un līdz ar to Izglītības iestādes ētikas pārkāpums, kas tiks uzskatīts par nopietnu Izglītības iestādes noteikumu un nosacījumu pārkāpumu.

Izglītības iestādes darbinieki drīkst filmēt vai fotografēt tikai, izmantojot Izglītības iestādes (pašvaldības) ierīces (piemēram, skolas izdotas kameras, tālruņus vai planšetdatorus), un šādas fotogrāfijas var izmantot tikai Izglītības iestādes profesionālo pienākumu veikšanā, piemēram, lai izveidotu informāciju par bērna izglītības apguvi, iestādes gada grāmatās, vai Izglītības iestādes svinīgos pasākumos.

Izmantojot Izglītības iestādes ierīces, Izglītības iestādes darbinieki var fotografēt bērnus attiecīgajos Izglītības iestādes pasākumos. Pēc tam fotogrāfijas būs pieejamas bērnu likumiskajiem pārstāvjiem, lai informētu viņus par bērnu aktivitātēm, kamēr viņi atrodas prom no mājām.

Fotogrāfijas un/vai bērna videoattēls var tikt publicēts Izglītības iestādes tīmekļvietnē, drukātajos izdevumos, gada grāmatās, pašvaldību un citos medijos vai līdzīgos ar Izglītības iestādi saistītos resursos. Ja fotogrāfijas un bērna videoattēls tiks publiskots tīmekļvietnēs, tie netiks sasaistīti ar bērna vārdu, uzvārdu. Ja Jūs vai Jūsu bērns vēlēsies viņa/viņas fotogrāfiju dzēšanu no Izglītības iestādes tīmekļvietnes, drukātā izdevuma (līdz brīdim, kad tas ir nodrukāts), gada grāmatās (līdz brīdim, kad tas ir nodrukāts) utt., Jūs varat atsaukt savu piekrišanu sazinoties ar Izglītības iestādes vadītāju.

*Saistībā ar minēto, lūdzu atzīmējiet* ***tikai vienu variantu****:*

1. Ja Jūs **piekrītiet**, ka Jūsu bērna fotogrāfiju un videoattēlu iegūst un izmanto **visiem** iepriekš minētajiem mērķiem, kā daļu no Izglītības iestādes aktivitātēm un pasākumiem un ietver iepriekš minētajos līdzekļos, lūdzu atzīmējiet □
2. Ja Jūs **nepiekrītiet**, ka Jūsu bērna fotogrāfiju un videoattēlu iegūst un izmanto **visiem** iepriekš minētajiem mērķiem, kā daļu no Izglītības iestādes aktivitātēm un pasākumiem un ietver iepriekš minētajos līdzekļos, lūdzu atzīmējiet □
3. Ja Jūs **piekrītiet**, ka Jūsu bērna fotogrāfija un videoattēlu iegūst un izmanto visiem iepriekš minētajiem mērķiem, bet **nepiekrītiet**, ka Jūsu bērna fotogrāfiju izvieto **Izglītības iestādes tīmekļvietnē (t.sk. sociālajos tīklos)**, lūdzu atzīmējiet □

Apliecinu, ka man ir tiesības pārstāvēt iepriekš minēto nepilngadīgo personu un viņa vārdā sniegt piekrišanu personas datu apstrādei.

Papildu informācija:

1. Personas datu saņēmēji – Izglītības iestāde, kurai ir saistība ar minēto pasākumu, kur fotografē un/vai filmē, kā arī jebkura persona, kas likumīgi piekļūst resursiem, kur ar Jūsu atļauju ir izvietotas fotogrāfijas un videoattēli.
2. Jūsu bērna personas datus glabās līdz brīdim, kad Jūs lūgsiet dzēst sava bērna foto un video attēlu vai iebildīsiet sava bērna foto attēla un video attēla publiskošanai.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(paraksts)* *(paraksta atšifrējums)*

\_\_\_\_\_\_\_\_\_\_\_\_\_\_\_\_\_

 *datums*